**Sa zadovolјstvom Vas obaveštamo da će Univerzitetski centar za razvoj karijere i savetovanje studenata Univerziteta u Beogradu realizovati za studente svih fakulteta u sastavu Univerziteta u Beograd onlajn kurs pod nazivom VEŠTINE UPRAVLjANјA KARIJEROM .**

Kurs je do sada pohađalo ukupno više od 500 studenata. Veoma nas raduje činjenica da je kurs ocenjen visokim ocenama u evaluacijama od strane studenata i da učesnici navode da im se najviše dopalo što su dobili podsticaj na razmišlјanje, mogućnost da kroz anketu otkriju svoje želјe, nacrtaju liniju svoje karijere u obliku reke i razbiju tremu prilikom samostalnog predstavlјanja poslodavcu.

**ONLAJN KURS ZA RAZVOJ KARIJERE STUDENATA**

Koji su moji kvaliteti? Kako vidim svoju karijeru? Koje opcije mi stoje na raspolaganju? Kako se postavlјaju karijerni cilјevi? Kako i gde mogu da tražim posao? Kako da se uspešno predstavim poslodavcu?

Ako su ovo neka od pitanja koja postavlјate sebi, odgovor možete dobiti na onlajn kursu Veštine upravlјanja karijerom koji je otvoren za sve zainteresovane studente fakulteta Univerziteta u Beogradu.

Početak kursa je planiran za prvu nedelјu juna, a prijava je moguća do kraja druge nedelјe od početka kursa na stranici **www.razvojkarijere.bg.ac.rs/vuk.**

Kurs traje pet nedelјa i osmišlјen je tako da studenti mogu da mu pristupaju kada i gde njima odgovara.

Sastoji se od različitih vežbi, video i audio materijala, zadataka, resursa za čitanje, koji zajedno čine jedinstveni paket čiji je osnovni cilј da studente osposobi za upravlјanje karijerom, pripremi za uklјučivanje u tržište rada i pruži podršku u preuzimanju aktivne uloge u budućem karijernom razvoju.

Kurs je koncipirao tim Centra za razvoj karijere i savetovanje studenata Univerziteta u Beogradu, i uspešno se realizuje u "živoj" i onlajn formi od 2015. godine. Stojimo Vam na raspolaganju za dodatne informacije i saradnju.